**Contract de servicii**

***1.Preambul***

În temeiul art.7 alin.(5) din Legea nr.98 din 19 mai 2016 privind achizițiile publice și art.43-46 din Normele metodologice din 2 iunie 2016 de aplicare aprevederilor referitoare la atribuirea contractului de achiziție publică/acordului cadru din legea nr. 98/2016 privind achizițiile publice, s-a încheiat prezentul contract de prestări de servicii, **între**

**UNIVERSITATEA MARITIMĂ DIN CONSTANȚA**, cu sediul în mun. Constanţa, str. Mircea cel Batrân, nr.104, telefon 0241/664.740, fax 0241/617.260, cod fiscal 2747321, cont RO62TREZ23F650601200130X deschis la Trezoreria Constanta, reprezentată prin ***Rector*, Prof. univ. dr. ing. Violeta-Vali CIUCUR** în calitate de **achizitor**, pe de o parte

şi

**SC ………..** cu sediul în mun.........................., înregistrată la Oficiul Registrului Comerţului sub nr. ........................., CIF ......................, cont ......................... deschis la ....................., reprezentată prin ***...........................................*,** în calitate de **prestator**, pe de altă parte.

***2.Termeni şi definiţii***

2.1 - În prezentul contract următorii termeni vor fi definiţi şi interpretaţi astfel:

1. **contract** - prezentul contract şi toate anexele sale;
2. **achizitor şi prestator** - părţile contractante, aşa cum sunt acestea numite în prezentul contract;
3. **preţul contractului -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, pentru serviciile efectiv acceptate ca fiind corespunzătoare de către Achizitor;
4. **servicii** – totalitatea activităţilor pe care prestatorul trebuie să le realizeze şi care fac obiectul prezentului contract;
5. **forţa majoră** - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
6. **zi** - zi calendaristică; an - 365 de zile;
7. **act adiţional -** document prin care se pot modifica termenii şi condiţiile contractului de prestări servicii.
8. **penalitate contractuală –** despăgubirea stabilită în contractul de servicii ca fiind plătibilă de către una din părțile contractante către cealaltă parte, în caz de neîndeplinire sau îndeplinire necorespunzătoare a obligațiilor din contract.

***3. Interpretare***

3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

3.3. Cuvintele referitoare la persoane sau părţi vor include societăţile şi companiile, precum şi orice organizaţie având personalitate juridică.

3.4. Clauzele şi expresiile vor fi interpretate prin raportare la întregul contract.

***4.Obiectul contractului***

4.1. Prestatorul se obligă să presteze ***“Servicii de suport tehnic hardware si software pentru utilizatori platforma eCampus de predare cursuri online”*** conform specificații Anunt de publicitate, Propunere tehnică și Propunere financiară prestator.

4.2. Achizitorul se obligă să plătescă lunar preţul convenit pentru îndeplinirea completa, de calitate si conforma a contractului.

***5.Preţul contractului***

5.1. Preţul lunar, convenit pentru îndeplinirea contractului, conform propunere tehnico-financiară prestator, plătibil prestatorului de către achizitor, este de **…………………. lei**, valoare la care se adaugă TVA.

(2) Preţul este ferm şi nu poate ﬁ modiﬁcat pe întreaga perioada de derulare a contractului.

5.2 Pretul contractului include toate cheltuielile directe si indirecte, toate cheltuieli generate de orice alta categorie de activitati ocazionate de prestarea serviciilor ce fac obiectul prezentului contract, manopera aferenta pentru înlocuirea componetelor, pieselor de schimb sau altor materiale, transport la/de la locatii, indiferent de numarul de solicitari din partea beneficiarul, in perioada de derulare a contractului, necesare pentru prestarea unor servicii complete, de calitate si conforme.

***6.*** ***Perioada de derulare a contractului***

6.1. Contractul se încheie pentru perioada 01.10.2020 - 31.12.2020.

***7. Documentele contractului***

7.1. Prestatorul va îndeplini serviciile în condiţiile stabilite prin prezentul contract, care include în ordinea enumerării, următoarele anexe:

a) Caietul de sarcini;

b) Oferta tehnică și financiară a prestatorului;

c) Detaliul cumpărării directe din SEAP (dacă este cazul);

d) Alte documente pe care părţile le înţeleg ca fiind ale contractului.

7.2 Orice contradicţie ivită între documentele contractului se va rezolva prin aplicarea ordinii de prioritate stabilită la art. 7.1.

***8. Caracterul confidenţial al contractului***

8.1. Fara a aduce atingere derularii si executiei prezentului Contract, ambele parti contractante au obligatia de a asigura garantarea protejarii acelor informatii pe care cealalta parte le precizeaza ca fiind confidentiale, in masura in care, in mod obiectiv, dezvaluirea acestor informatii ar prejudicia interesele legitime ale partii.

***9. Obligaţiile Prestatorului***

9.1. Prestatorul se obligă să presteze serviciile la standardele şi/sau performanţele prezentate în Propunerea tehnică și în Caietul de sarcini, anexă la prezentul contract.

9.2. Prestatorul se obligă să presteze serviciile în perioada specificată la art. 6.1.

9.3. (1) Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în prezentul contract sau se poate deduce în mod rezonabil din contract.

9.4. Prestatorul este pe deplin responsabil pentru prestarea serviciilor în conformitate cu propunerea tehnică și financiară. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.5. Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

9.6. Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract.

9.7. Prestatorul va furniza Achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

***10*.*Obligaţiile achizitorului***

10.1. Achizitorul se obligă să plătescă preţul lunar al serviciilor prestate, către prestator, în termen de maxim 20 de zile de la data semnării de către părți a Procesului verbal centralizator de evenimente cu tipurile de interveniții efectuate peste luna ce tocmai s-a încheiat, atașat la factura respectivei luni, semnat fără observatii de către achizitor.

10.2. Achizitorul se obligă să pună la dispoziţia prestatorului orice facilităţi şi/sau informaţii necesare îndeplinirii contractului.

10.3. Achizitorul va pune la dispoziţia Prestatorului utilităţile indispensabile executarii serviciilor: energie electrică.

10.4. Achizitorul va pune la dispoziţia Prestatorului cu promptitudine orice informaţii şi/sau documente pe care le deţine şi care pot fi relevante pentru realizarea contractului. Aceste documente vor fi returnate Achizitorului la sfârşitul perioadei de execuţie a contractului.

***11.Sancţiuni pentru neîndeplinirea culpabilă a obligaţiilor***

11.1. În cazul în care, prestatorul nu reuşeşte să-şi indeplineasca, la termen, obligaţiile asumate prin contract, atunci achizitorul are dreptul de a deduce din preţul contractului, pentru luna la care se face referire, ca penalităţi, o sumă echivalentă cu 0,05% din preţul lunar al contractului pentru fiecare zi de întârziere până la îndeplinirea efectivă a obligaţiilor, fara nici o formalitate prealabila si fara interventia instantelor de judecata.

11.2. În cazul în care achizitorul nu onorează facturile în termenul convenit, atunci acesta are obligaţia de a plăti, ca penalităţi, o sumă echivalentă cu 0,05% din prețul lunar al contractului pentru fiecare zi de întârziere, până la îndeplinirea efectivă a obligaţiilor.

11.3. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

***12. Rezilierea contractului***

12.1. (1) În cazul în care pe parcursul derulării contractului prestatorul întâmpină dificultăţi tehnice deosebite, pentru a căror rezolvare sunt necesare alte metode şi soluţii tehnice de prestare şi a căror pondere în contract este semnificativă, achizitorul poate rezilia contractul din proprie iniţiativă sau după caz, la cererea prestatorului.

(2) Dacă prestatorul se află în imposibilitatea de a executa contractul de servicii din motive similare forţei majore, contractul va fi reziliat.

12.2. (1) Prezentul Contract inceteaza de plin drept după acordarea unui preaviz de 15 (cincisprezece) zile Prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

1. dacă nu este mulţumit de rezultatele prestaţiei serviciilor;
2. prestatorul nu îşi îndeplineşte obligaţiile în perioada stabilită în contract;
3. după semnarea contractului, prestatorul cesionează drepturile sale din contractul de servicii sau subcontractează fără a avea acordul prealabil al achizitorului;
4. după semnarea contractului, prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;
5. după semnarea contractului, se constată că documentele prestatorului depuse în cadrul procedurii de atribuire a contractului, se dovedesc a fi (inexacte) ;
6. împotriva Prestatorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;

(2) Rezilierea contractului nu constituie un obstacol în exercitarea dreptului achizitorului de a acţiona prestatorul, civil sau penal.

12.3. (1) Decizia de reziliere face obiectul unei înştiinţări pe care achizitorul are obligaţia de a o transmite prestatorului.

(2) Înştiinţarea deciziei de reziliere include:

* 1. Sumele ce urmează a fi debitate prestatorului pentru eventuale aprobări/verificări ale mijloacelor de prestare încredinţate, după caz valoarea de înlocuire a acestora în caz de distrugere, suma penalităţilor datorate, alte sume fixate prin contract.
  2. Sumele ce urmează a fi achitate prestatorului, (valoarea prestaţiilor executate şi recepţionate inclusiv a penalităţilor de întârziere datorate după caz, valoarea eventualelor prestaţii executate la cererea achizitorului precum depozitarea de bunuri).

12.4. În oricare din situaţii, penalităţile de întârziere se calculează până la data efectivă a rezilierii.

12.5. Achizitorul va certifica valoarea serviciilor prestate şi toate sumele cuvenite prestatorului, la data rezilierii.

12.6. Dacă achizitorul reziliază contractul de servicii, va fi îndreptăţit să recupereze de la prestator fără a renunţa la celelalte despăgubiri la care este îndreptăţit potrivit prevederilor contractului, orice pierdere sau prejudiciu suferit până la un nivel egal cu preţul contractului.

12.7. (1) Achizitorul îşi rezervă dreptul de a denunţa unilateral contractul de prestari servicii cu condiţia notificării deciziei cu cel puţin 5 zile înainte de incetarea efectivă.

(2)În cazul prevăzut la art. 12.7 (1) Prestatorul are dreptul de a pretinde numai plata corespunzătoare pentru partea din prezentul Contract îndeplinită până la data denunţării unilaterale a acestuia.

***13. Forţa majoră***

13.1. Forţa majoră este constatată de o autoritate competentă.

13.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

13.3 Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

13.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

13.5. Dacă forţa majoră acţionează sau se estimează că va acţiona o perioada mai mare de 1 luna, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***14. Amendamente***

14.1 -Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului, exceptie modificarea pretului, care este interzisa in orice circumstante, in acord cu prevederile art. 5.1 alin (2) din prezentul Contract.

***15. Cesiunea***

15.1 - Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului.

15.2 - Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

***16. Soluţionarea litigiilor***

16.1. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentului contract.

16.2. Dacă, după 15 zile de la începerea acestor tratative, achizitorul şi prestatorul nu reuşesc sa rezolve în mod amiabil o divergenţă contractuală survenită, fiecare parte poate solicita ca disputa să fie soluţionată fie prin arbitraj la Camera de Comerţ şi Industrie a României, fie de catre instantele judecatoresti in a caror raza teritoriala se afla sediul achizitorului.

***17. Limba care guvernează contractul***

17.1. Limba care guvernează contractul este limba română.

***18. Comunicări***

18.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

18.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***19. Legea aplicabilă contractului***

19.1. Contractul va fi interpretat conform legilor din România.

Părţile au înţeles să încheie prezentul contract în trei exemplare originale, două pentru achizitor şi unul pentru prestator.

**ACHIZITOR, PRESTATOR,**

**Universitatea Maritimă din Constanţa SC ………………………..**

**Rector,**

**Prof.univ.dr. ing. Violeta-Vali CIUCUR**

**p**. **Director General Administrativ,**

Ec. Elena GHIŢĂ

**Contabil şef,**

Ec. Mariana ROTARIU

**Responsabil derulare contract,**

Ing. Carmen CHEORGHE

**CONVENŢIE**

**Pe linie de securitate si sanatate in munca, situatii de urgenta**

**(apararea impotriva incendiilor si protectie civila) si mediu**

**Anexa la contract nr............../........................................**

**încheiata azi ........................................................, intre:**

**UNIVERSITATEA MARITIMA DIN CONSTANTA** in calitate de **BENEFICIAR,** reprezentata prin Rector – Dl. Prof. Univ. Dr. Ing. Violeta-Vali CIUCUR si

**SC …………………………….,** in calitate de **PRESTATOR, reprezentata prin …………………………… Administrator, au convenit sa incheie prezenta Conventie, cu respectarea urmatoarelor clauze si**  obligaţiilor reciproce ce decurg din:

Legea nr.319/2006 - privind securitatea si sănătatea in munca;

H.G. nr.1425/2006 - Normele Metodologice de aplicare a Legii nr.319/2006 cu modificari si completari ulterioare;

H.G. nr.300/2006 - privind cerinţele minime de S.S.M. pentru şantiere mobile;

H.G. nr.1048/2006 - privind cerinţele minime de S.S.M. pentru utilizarea E.I.P. la locul de munca;

H.G. nr.1051/2006 - privind cerinţele minime de S.S.M. pentru manipularea manuala a maselor care prezintă riscuri pentru lucratori, in special de afecţiuni dorsolombare;

H.G. nr.971/2006 - privind cerinţele minime de S.S.M. pentru semnalizarea de securitate si/sau de sănătate;

H.G. nr.1091/2006 - privind cerinţele minime de S.S.M. pentru locul de munca;

H.G. nr.l 146/2006 - privind cerinţele minime de S.S.M. pentru utilizarea in munca de către lucratori a echipamentelor de munca;

H.G. nr.355/2007 - privind supravegherea sanatatii lucratorilor actualizata;

Legea nr.307/2006 - privind apărarea impotriva incendiilor;

Legea nr.481/2004 - privind protecţia civila;

Ord. nr. 163/2007 – norme generale de aparare impotriva incendiilor;

Ord.nr.712/2005 - pentru aprobarea dispoziţiilor generale privind instruirea in domeniul situaţiilor de

urgenta, cu modificările ulterioare;

O.G. nr.195/2005 - privind protecţia mediului;

H.G. nr.856/2002 - privind evidenta gestiunii deşeurilor si pentru aprobarea listei cuprinzând deseurile, inclusiv deseurile periculoase, denumite in continuare "PARTI".

**1. SCOP**

1. Prezenta convenţie se aplica in cazul contractelor de prestari servicii precum si in cazul contractelor de antrepriza si subantrepriza.
2. Prezenta Conventie reglementeaza atributiile si raspunderile partilor din punct de vedere al respectarii prevederilor legislatiei de securitate si sanatate in munca, apararii impotriva incendiilor si pentru situatii de urgenta, de igiena a muncii, instruirea si controlul lucratorilor din punct de vedere al prevenirii riscurilor profesionale, cat si de reglementare a procedurilor de comunicare, cercetare, inregistrare, raportare si evidenta a accidentelor de munca, imbolnavirilor profesionale precum si a modalitatilor de actiune in situatii de pericol grav si iminent, de accidentare in timpul desfasurarii activitatii lucratorilor proprii, colaboratorilor ori prepusilor PRESTATORULUI.
3. Prezenta convenţie se aplica in condiţiile relaţiei contractuale, definita prin contractul nr. ......................./..........................................................

**2. DEFINITII PENTRU PRINCIPALII TERMENI UTILIZATI IN PREZENTA CONVENTIE:**

* **Parti interesate** = societăţi de prestări servicii construcţii si instalaţii interesate de performanta SSM, PSI si PM.
* **Comunicarea** = procedura care defineşte caile si mijloacele de instiintare. in cazul producerii unui eveniment.
* **Eveniment** = accidentul care a antrenat decesul sau vătămări ale organismului, produs in timpul procesului de munca ori in deplinirea indatoririlor de serviciu, situaţia de persoana data dispăruta sau accidentul de traseu ori de circulaţie, in condiţiile in care au fost implicate persoane angajate, incidentul periculos, precum şi cazul susceptibil de boala profesională sau legată de profesiune.
* **Boala profesională** = afecţiunea care se produce ca urmare a exercitării unei meserii sau profesii, cauzată de agenţi nocivi fizici, chimici ori biologici caracteristici locului de munca, precum şi de suprasolicitarea diferitelor organe sau sisteme ale organismului, in procesul de munca;
* **Accident de munca** = vătămarea violenta a organismului, precum şi intoxicaţia acuta profesională, care au loc in timpul procesului de munca sau in îndeplinirea îndatoririlor de serviciu şi care provoacă incapacitate temporară de munca de cel puţin. 3 zile calendaristice, invaliditate ori deces;
* **Incident periculos** = evenimentul identificabil, cum ar fî explozia, incendiul, avaria, accidentul tehnic, emisiile majore de noxe, rezultat din disftmctionalitatea unei activităţi sau a unui echipament de munca sau/şi din comportamentul neadecvat al factorului uman, care nu a afectat lucrătorii, dar ar fi fost posibil sa aibă asemenea urmări şi/sau a cauzat, ori ar fi fost posibil sa producă, pagube materiale;
* **Loc de munca** = locul destinat sa cuprindă posturi de lucru, situat în clădirile întreprinderii şi/sau unităţii, inclusiv orice alt loc din aria întreprinderii şi/sau unităţii la care lucrătorul are acces în cadrul desfăşurării activităţii;
* **Echipament de munca** = orice maşina, aparat, unealta sau instalaţie folosită în munca;
* **Echipament individual de protecţie** = orice echipament destinat a fi purtat sau mânuit de un lucrator pentru a-1 proteja impotriva unuia ori mai multor riscuri care ar putea sa îi pună în pericol securitatea şi sănătatea Ia locul de munca, precum şi orice supliment sau accesoriu proiectat pentru a îndeplini acest obiectiv;
* **Şantier temporar sau mobil,** denumit în continuare **şantier** = orice şantier în care se desfăşoară lucrări de construcţii sau de inginerie civilă;
* **Sef de şantier** = persoana fizică desemnată de către PRESTATOR să conducă realizarea lucrărilor pe şantier şi să urmărească realizarea acestora conform proiectului;
* **Angajator** = persoana fizica sau juridica ce se afla in raporturi de munca ori de serviciu cu lucratorul respectiv si care are responsabilitatea unităţii;
* **PRESTATOR** = orice persoană fizică sau juridică care îşi asumă contractual faţă de BENEFICIAR sarcina de a executa lucrări de construcţii-montaj de specialitate, prevăzute în proiectul lucrării;

**3. PRESCURTĂRI:**

* **SSM** - Securitate si sănătate in munca;
* **PSI** - Prevenirea si stingerea incendiilor;
* **EIP** -Echipament individual de protecţie;
* **SIPP** - Serviciul intern de prevenire si protecţie.
* **PM** - Protecţia mediului

**4. OBLIGAŢII GENERALE ALE PĂRTILOR**

4.1. **EVALUAREA RISCURILOR PENTRU SĂNĂTATEA SI SECURITATEA LUCRATORILOR**

1. **PRESTATORUL** efectuează evaluarea riscurilor de accidentare si/sau îmbolnăvire profesionala pentru locurile de munca si pentru propriile activităţi.
2. Evaluarea riscurilor se efectuează in conformitate cu prevederile legale, proactiv, pâna la data inceperii lucrărilor prevăzute in contract.
3. Pentru riscurile identificate, masurile de prevenire, metodele si mijloacele folosite si responsabilităţile **PRESTATORULUI** vor avea ca baza "obligaţiile angajatorului", asa cum sunt ele definite de Legea nr.319/2006 privind securitatea si sănătatea in munca.
4. **PRESTATORUL** răspunde de realizarea tuturor masurilor tehnice si organizatorice ce-i revin pentru asigurarea securităţii si protecţia sanatatii lucratorilor proprii, prevenirea incendiilor, prevenirea riscurilor profesionale, informarea si instruirea lucratorilor proprii, asigurarea cadrului organizatoric si a mijloacelor necesare securităţii si sanatatii in munca si de apărare impotriva incendiilor.

4.2. **FOLOSIREA ACCESELOR SI A UTILITĂŢILOR DIN AMPLASAMENT**

1. Accesul uneia din parti la utilităţile aparţinând celeilalte parti se face numai cu acordul partii care deţine aceste utilităţi (proprietarul). Exploatarea si întreţinerea instalaţiilor care asigura utilităţile comune se vor face numai de către unitatea căreia ii aparţin.
2. Semnalizarea rutiera se asigura de **PRESTATOR,** pentru activităţile proprii.
3. Semnalizarea riscurilor de la locurile de munca se asigura de **PRESTATOR,** pentru activităţile proprii.
4. **PRESTATORUL** are obligaţia sa-si delimiteze zona de lucru in conformitate cu avizele si autorizaţia de construcţie, inclusiv stabilirea si marcarea traseelor de acces, a zonelor de depozitare a materialelor, a suprafeţelor pentru organizarea de şantier, in zona de responsabilitate .
5. **PRESTATORUL** va delimita, pe un plan de situaţie, zonele in care sunt interzise lucrările cu foc deschis si va respecta Legea nr.307/2006 -legea apărării impotriva incendiilor si Normativul C300/1994 de prevenire si stingere a incendiilor pe durata executării lucrărilor de construcţii aferente acestora.
6. Personalul **PRESTATORULUI** nu are voie sa părăsească locul de munca delimitat, sa se abată de la traseele de acces indicate, sa intre in instalaţiile tehnologice, mecanice, energetice ale **BENEFICIARULUI** si sa efectueze manevre la instalaţiile acestuia, fara autorizare scrisa.
7. Personalul **BENEFICIARULUI,** cu excepţia persoanelor împuternicite de acesta, nu are voie sa  
   pătrundă in suprafaţa preluata de **PRESTATOR.**
8. Obiectivele la care se executa lucrări de reabilitare (reparaţii ale construcţiilor, înlocuiri de instalaţii si utilaje etc.) se vor preda **PRESTATORULUI** pe baza de proces verbal, dupa ce acestea au fost scoase din funcţiune si deconectate de la sursa de alimentare cu energie electrica. La aceste obiective, **PRESTATORUL** răspunde de realizarea masurilor de securitate, sănătate in munca, P.S.I. etc, care sa permită executarea operaţiunilor si lucrărilor necesare in condiţii de siguranţa.
9. **PRESTATORUL** va asigura condiţiile minime de securitate si sănătate in munca, pentru intregul personal aflat in zona predata pentru lucrare, totodată luind masuri impotriva proiectării in afara zonei de lucru a materialelor cu care se lucrează, care ar putea genera accidente si evenimente.

4.3. **DEPOZITAREA. TRANSPORTUL, MANIPULAREA SUBSTANŢELOR TOXICE SI PERICULOASE**

1. Substanţele toxice si periculoase sunt identificate de **PRESTATOR.**
2. **PRESTATORUL** va elabora instrucţiuni proprii pentru transportul, manipularea, depozitarea, gestionarea si tinerea sub control a substanţelor toxice si periculoase folosite in activităţile/procesele proprii.

4.3.3. Instrucţiunile de lucru cu substanţe toxice si periculoase vor include si modalităţile de gestionare si eliminare a deşeurilor produse in urma lucrului cu aceste substanţe.

4.4. **MENŢINEREA IN BUNA STARE A ACCESELOR SI MIJLOACELOR DE PROTECŢIE  
COLECTIVA. PĂSTRAREA CURĂŢENIEI IN AMPLASAMENT**

1. **PRESTATORUL** are obligaţia menţinerii in buna stare a acceselor, amenajărilor si mijloacelor de protecţie colectiva folosite pentru activităţile proprii. Este interzisa desfiinţarea parţiala sau totala, de către una din parti, a acceselor, scărilor, balustradelor, podinelor sau a oricăror mijloace de protecţie colectiva care sunt folosite in comun, fara înştiinţarea prealabila a celeilalte parti.
2. **PRESTATORUL** are obligaţia menţinerii ordinii si a curăţeniei la locurile de munca proprii si va evacua ritmic din amplasament, deşeurile rezultate din activităţile proprii.
3. **PRESTATORUL** are obligaţia sa nu blocheze caile de acces si evacuare cu materiale sau alte obiecte.

4.5. **ASIGURAREA ECHIPAMENTULUI INDIVIDUAL DE PROTECŢIE. A MATERIALELOR IGIENICO-SANITARE SI ALIMENTAŢIEI DE PROTECŢIE**

1. **PRESTATORUL** asigura pentru lucratorii proprii echipament individual de protecţie, materiale igienico-sanitare si alimentaţie de protecţie (dupa caz), corespunzător activităţilor desfăşurate si in concordanta cu prevederile legale in vigoare.
2. **PRESTATORUL** prin persoana desemnata (sef de şantier sau conducător loc de munca) va supraveghea purtarea de către lucratorii din subordine a E.I.P. adecvat funcţiei exercitate in incinta şantierului.
3. **PRESTATORUL** va asigura serviciile medicale preventive si de urgenta personalului propriu.

4.6. **ELECTROSECURITATE**

4.6.1 Conectările si deconectările care necesita întreruperea surselor de alimentare cu energie electrica, la tablourile electrice de distribuţie ale **BENEFICIARULUI,** se vor efectua de către persoanele autorizate angajate ale **BENEFICIARULUI.**

1. Conectările si deconectările care necesita întreruperea surselor de alimentare cu energie electrica, la tablourile electrice de distribuţie ale **PRESTATORULUI,** se vor efectua de către persoanele autorizate, angajate ale **PRESTATORULUI.**
2. In cazul in care **PRESTATORUL** va executa săpaturi in zona de lucru, va efectua sondaje pentru stabilirea exacta a traseelor utilităţilor din zona.

4.6.4. **PRESTATORUL** va verifica periodic si întreţine corespunzător instalaţia de distribuţie a energiei electrice din dotarea şantierului pe care il conduce.

4.7. **INSTRUIREA LUCRATORILOR**

1. **PRESTATORUL** are responsabilitatea de a instrui personalul propriu care va realiza lucrările contractate pe amplasamentele predate de către **BENEFICIAR,** in conformitate cu prevederile Legii nr.319/2006 cu privire la asigurarea securităţii si sanatatii in munca si a Legii nr.307/2006 privind prevenirea si stingerea incendiilor.
2. **PRESTATORUL** are obligaţia de a instrui conducătorii auto si de utilaje proprii asupra respectării codului rutier pe drumurile publice, cu privire la accesul in şantier, respectarea restricţiilor de viteza in şantier, modul de organizare a activităţii de paza si cea de prevenire a incendiilor.
3. **BENEFICIARUL** va prelucra inainte de inceperea de prestari servicii prevederile prezentei convenţii, cu privire la securitatea si sănătatea in munca si de aparare impotriva incendiilor cu intreg personalul angajat al prestatorului care va fi folosit.
4. Instruirea va fi consemnata sub semnătura intr-o fisa de instruire colectiva corespunzător anexei nr.12 la Normele metodologice de aplicare a Legii nr.319/2006.
5. Acesta instruire nu scuteşte **PRESTATORUL** de a efectua, pe linie de SSM si PŞI, instruirea introductiv-generala, instruirea la locul de munca- la angajare, precum si instruirea periodica pentru personalul propriu, conform reglementarilor in vigoare.
6. Fisele de instruire individuala privind securitatea si sănătatea in munca, fisele de instruire individuala in domeniul situaţiilor de urgenta, se vor păstra la sefiil punctului de lucru din partea **PRESTATORULUI** desemnat prin decizie de catre acesta.
7. Accesul personalului **PRESTATORULUI** in incinta punctelor de lucru este permisa numai pentru lucratorii care au efectuat instruirea de SSM si PSI conform legislatiei in vigoare.

4.8. **COMUNICAREA, CERCETAREA. RAPORTAREA SI ÎNREGISTRAREA EVENIMENTELOR**

4.8.1. In condiţiile producerii unor evenimente (accidente/incidente) de munca, părţile au obligaţia de a anunţa imediat inspectoratul teritorial de munca despre producerea accidentului, de a nu modifica starea de fapt si împrejurările care au condus la producerea accidentului (cu excepţia cazurilor când menţinerea acestora ar conduce la alte accidente, care ar periclita viata accidentaţilor sau securitatea unităţii).

4.8.2.Părţile au obligaţia sa se informeze reciproc in cazul apariţiei unor situaţii cu pericol iminent de producere a accidentelor tehnice si/sau umane sau a unor evenimente PSI, care ar putea afecta lucratorii celor doua parti.

Sunt supuse comunicării:

* orice eveniment, imediat dupa declanşare/producere;
* orice boala profesionala sau caz suspect de boala profesionala.

1. Obligaţia comunicării accidentului sau evenimentului către organele in drept revine părtii căreia ii aparţine lucratorul accidentat. Daunele/pagubele materiale generate de producerea accidentelor sau de manifestarea evenimentelor SSM/ PSI se vor suporta de partea care se face vinovata de producerea lor. Daca printre victimele evenimentului se afla si lucratori ai altor angajatori, evenimentul va fi comunicat si angajatorului acestora, de catre angajatorul la care s-a produs evenimentul.
2. Cercetarea accidentelor urmate de incapacitate temporara de munca, invaliditate sau deces si a accidentelor colective se va face in conformitate cu prevederile legale in vigoare, de catre angajatorul la care s-a produs evenimentul.
3. In cazul producerii unui eveniment SSM sau a unui eveniment PSI, care afectează una sau ambele parti ca urmare a unei activităţi sau a unor procese comune, acestea se vor cerceta de catre o comisie comuna, ai cărei reprezentanţi sunt stabiliţi prin dispoziţiile conducerilor pârtilor.

4.8.6. In cazul unei divergente intre parti cu privire la cercetarea, înregistrarea si raportarea statistica a  
accidentului de munca, atunci cand nu este posibila rezolvarea pe cale amiabila, se va acţiona prin  
pârghiile legale existente.

1. înregistrarea si raportarea accidentului de munca sau evenimentului se face de catre angajatorul care va fi găsit vinovat de incalcarea normelor de securitate si sănătate in munca- PSI in vigoare, de comisia de cercetare.
2. In cazul apariţiei unor situaţii de urgenta (avarii, incendii in masa, inundaţii, fenomene meteo periculoase, etc.), părţile se vor informa reciproc si vor acţiona conform prevederilor din planurile de acţiune pentru astfel de situaţii.

4.8.9. Accidentele produse asupra personalului **PRESTATORULUI,** in afara zonelor de lucru sau cailor de acces stabilite, se vor înregistra de catre **PRESTATOR.**

4.8.10. **PRESTATORUL** va răspunde unilateral in fata legii de eventualele consecinţe (accidente si/sau avarii, incendii) ale nerespectarii de catre personalul propriu a normelor de securitate si sănătate in munca si PSI stipulate in prezenta convenţie.

4.8.11 .Procesul-verbal de cercetare a accidentului se va transmite prin grija comisiei de cercetare tuturor societăţilor implicate.

**4.9. ALTE OBLIGAŢII ALE PĂRTILOR  
A. PRESTATOR**

**a) Obligaţii pe linia asigurării securităţii si sanatatii in munca**

4.9.1. In conformitate cu legislaţia privind securitatea si sănătatea in munca, a situaţiilor de urgenta si protecţia mediului, lucrările se vor executa in baza:

* Autorizaţiei de lucru pentru lucrări sau proiect de execuţie;
* Contract de prestări servicii de executarea lucrărilor, in care sunt stipulate lista lucrărilor ce se executa.

4.9.2. Se vor respecta prevederile HG nr.300 din 2006 privind cerinţele minime de securitate si sănătate pentru şantierele temporare sau mobile.

1. Sa organizeze buna desfăşurare a proceselor de munca prin respectarea proiectelor de execuţie, încadrarea in cerinţele minime de securitate si sănătate stabilite conform Legii nr. 319/2006.
2. Sa execute toate lucrările prevăzute in documentaţia tehnico-economica astfel ca dupa recepţie, obiectivul sa poată fi exploatat in condiţii de maxima securitate.

4.9.5. Sa nu modifice soluţiile tehnice din proiectele de execuţie privind rezistenta , stabilitatea,  
funcţionalitatea, arhitectura si dispoziţiile **BENEFICIARULUI** cu privire la asigurarea si prevenirea  
accidentării salariaţilor.

4.9.6. Va efectua instruirea de SSM si PSI personalului din subordine conform reglementarilor in vigoare, precum si instruirea asupra tehnologiilor de lucru ce trebuiesc respectate.

4.9.7. Va respecta prevederile convenţiei si va asigura supravegherea lucratorilor privind respectarea normelor de securitate si sănătate in munca pentru diferitele categorii de meserii.

4.9.8. Este răspunzător de siguranţa tuturor activităţilor desfăşurate de el in cadrul contractului si va lua toate masurile necesare respectării normelor de securitate si sănătate in munca, precum si a normelor de  
prevenire si stingere a incendiilor, in vederea evitării producerii oricăror accidente de munca sau pagube materiale.

4.9.9. Va dota locul de munca cu mijloace tehnice de stingere a incendiilor, conform legislaţiei in vigoare.

1. In cazul unor lucrări in instalaţii in funcţiune, in vecinătatea utilajelor la care se pot produce incendii, explozii, in imediata apropiere a recipientelor sub presiune, a tablourilor electrice, a conductelor sub presiune, se va aplica dispozitivele de protecţie si se va realiza masurile de securitate si sănătate in munca si PSI.
2. Autovehiculele pentru transport si utilajele pentru manipulări de materiale si pentru lucrări de terasamente deţinute de **PRESTATOR,** vor trebui sa fie menţinute in stare de funcţionare si utilizate in mod corect.
3. Viteza de deplasare a autovehiculelor **PRESTATORULUI** in incinta(ele) **BENEFICIARULUI** trebuie sa fie de maximum 30 km/h.
4. In incinta **BENEFICIARULUI** personalului **PRESTATORULUI** ii este interzis:

* accesul sub influenta alcoolului, drogurilor si a medicamentelor tranchilizante;
* introducerea sau consumarea de droguri, băuturi alcoolice sau a medicamentelor tranchilizante;
* fumatul pe teritoriul zonei predate (dupa caz), cu excepţia spatiilor special amenajate in acest scop.

4.9.14. Va dota locul de munca cu scule, dispozitive, mecanisme de ridicat, schele omologate, etc. in stare buna de funcţionare.

**b) Obligaţii pe linia prevenirii situaţiilor de urgenta**

4.9.15. Personalul **PRESTATORULUI** trebuie:

* sa fie instruit asupra riscurilor de producere a incendiilor, exploziilor, cutremerelor, tornadelor, etc. la locul de munca unde aceştia isi desfăşoară activitatea;
* sa fie instruit asupra lucrului cu foc deschis;
* sa aiba in dotarea punctului de lucru mijloacele de intervenţie corespunzătoare si sa fie instruit asupra folosirii acestora;
* sa fumeze numai in locurile stabilite de **BENEFICIAR;**
* sa cunoască locurile de evacuare in caz de dezastru;

Este interzis ca personalul **PRESTATORULUI:**

* sa efectueze manevre, lucrări din proprie iniţiativa sau improvizaţii care pot genera incendii sau explozii in incinta **BENEFICIARULUI;**
* sa blocheze caile de acces si de intervenţie cu materiale si alte obiecte.

**c) Obligaţii pe linia protecţiei mediului**

4.9.16. Personalul **PRESTATORULUI** trebuie:

* sa desfăşoare activitatea in asa fel incat sa nu pericliteze calitatea mediului inconjurator si sa nu producă poluări accidentale;
* sa cunoască si sa respecte regulile de gestionare a deşeurilor si a substanţelor chimice periculoase;
* sa cunoască si sa respecte regulile de protejare a resurselor naturale, reţelei de canalizare, aerului si solului;sa arunce pe sol, in apa marii sau lacuri a deşeurilor si mai ales a produselor toxice sau petroliere.

**B. BENEFICIAR**

4.9.17. Va incheia cu **PRESTATOR** un proces-verbal de predare a amplasamentului, delimitat corespunzător suprafeţei pe care se executa lucrarea.

4.9.18 In cazul in care la executarea lucrărilor, personalul **PRESTATORULUI** incalca reglementările stabilite prin Legea nr.319/2006 privind securitatea si sănătatea in munca, a prevederilor Legii nr.307/2006 privind prevenirea si stingerea incendiilor, punând in pericol instalaţiile si desfăşurarea activităţilor in sectorul respectiv, **BENEFICIARUL** va solicita **PRESTATORULUI** si acesta este obligat, sa ia masurile necesare pentru prevenirea abaterilor si reintrarea in legalitate.

Daca **PRESTATORUL** nu răspunde operativ la solicitarea sa, **BENEFICIARUL** va sista executarea lucrărilor, retrăgând aprobarea data **PRESTATORULUI** pentru realizarea acesteia, pana la rezolvarea corespunzătoare a situaţiei.

Reluarea lucrului la obiectiv, se va face pe baza unui nou acord emis de către **BENEFICIAR.**

**5. DISPOZIŢII FINALE**

1. **PRESTATORUL** isi va asigura personalul propriu la riscurile de accidentare potrivit prevederilor legale.
2. Prevederile prezentei Convenţii referitoare la stabilirea masurilor si responsabilităţilor pentru asigurarea integrităţii personalului vor fi prelucrate cu toti salariaţii participanţi la lucrare.

Aceasta obligaţie revine fiecărei parti in cazul in care personalul muncitor de la locul de munca se schimba.

1. Prezenta Convenţie este anexa la contractul menţionat la pct. 1.3. si este valabila pe toata durata desfăşurării contractului.
2. Prezenta Convenţie a fost intocmita de lucratorul desemnat al **BENEFICIARULUI,**  din cadrul Compartimentului SSM-PSI-Mediu.
3. Prezenta Convenţie s-a incheiat in 2 exemplare, câte un exemplar pentru fiecare parte.

**Din partea, Din partea,**

**BENEFICIAR PRESTATOR**

**UNIVERSITATEA MARITIMA DIN CONSTANTA**  **SC ……………………**

**RECTOR,**

**Prof.univ.dr.ing.Violeta-Vali CIUCUR**